  Майя Бывальцева 28-тӥ инвожолы Удмуртиын эшшо 91 адямилэсь коронавирус инфекциез шараязы. Выль черламъёс пӧлын 14 аресозь вить пиналъёс но 65 арессэс ортчем 12 арлыдоос. Со сярысь элькунысь оперативной штаб ивортӥз. Диагноззы Ижкарын 46 улӥсьёслэн зэмаз, Глазкарын, Можгаын – быдэн 10, Сюмси ёросын – сизьым, Воткаын, Дэри, Вотка ёросъёсын – быдэн куинь, Эгра, Кизнер, Можга ёросъёсын – быдэн кык, Сарапулын, Уваын, Шаркан ёросъёсын – быдэн одӥг. 41 адями висёнэз вормиз. Вить мурт кулӥз: воргоронлы 72 арес вал, кышномуртъёслы – 62, 67, 68 но 70 Туннэ нуналлы Удмуртиын коронавирусэн черлан 35 сюрс 554 учыр лабораториосын зэматэмын. 32 сюрс 102 адями йӧназ, 487 мурт кулӥз. Али 76-езлэн висисьёслэн тазалыксы секыт. Берло нуналскын элькунын коронавирус инфекцилы 4 сюрс 413 эскеронъёс ортчытӥзы. 28-тӥ инвожолы Удмуртиын 169 сюрс 431 адями коронавируслэсь прививка пуктӥз, со пӧлысь 131 сюрс 888-эз кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  